Lagria hirta

Lagria hirta Tenebrionidae familiako kakalardo espezie bat da, zientziarako Lineok 1758an deskribatu zuena. Europan, Afrika iparraldean eta Erdialdeko Asian zabaldurik dago, baita Euskal Herrian ere.

 Deskribapena 
7-8 mm luzera duen kakalardo txikia da. Gorputz biguna du. Burua eta pronotoa beltzak dira eta elitroak marroi-horixkak, ile fin ugariz estaliak. Emeek elitro luzeagoak dituzte eta gorputz borobiltsuagoa irudikatzen dute. Buruan begi handiak ditu eta antena beltz luzeak, ia gorputzaren uzera hartzen dutenak.

 Habitata eta elikadura 
Lurzoru hareatsuak atsegin baditu ere zuhaitz hostoerorkorretako baso irekietan ere aurkitzen da. Haran lehorretan zein hezeetan aurki daiteke. Kakalardo helduak loreetako nektar eta polenaz elikatzen dira.

 Bizi zikloa 
Maiatza eta iraila artean ikusten dira helduak. Emeak lurrean uzten ditu arrautzak eta zortzi egun pasa ondoren beldarrak ateratzen dira. Hauek usteltzen ari diren landare atalez elikatzen dira. Negua igaro ondoren udaberrian pupa eratu eta helduak ateratzen dira.

 Iruditegia 

 Erreferentziak 

 Kanpo estekak 

Kategoria:Tenebrionidae
Kategoria:Lineok deskribatutako taxonak
Kategoria:Euskal Herriko koleopteroak